CELEX: 32015R2064
Language: sl
Date: 2015-11-17 00:00:00
Title: Izvedbena uredba Komisije (EU) 2015/2064 z dne 17. novembra 2015 o spremembi Uredbe Komisije (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti v zvezi s solarnim steklom, namenjenim predelavi po postopku predelave pod carinskim nadzorom (Besedilo velja za EGP)

18.11.2015   
            
            
               SL
            
            
               Uradni list Evropske unije
            
            
               L 301/12
            
         IZVEDBENA UREDBA KOMISIJE (EU) 2015/2064
   z dne 17. novembra 2015
   o spremembi Uredbe Komisije (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti v zvezi s solarnim steklom, namenjenim predelavi po postopku predelave pod carinskim nadzorom
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 2454/93 (2) določa možnost, da se nekatero blago predela v skladu s postopkom predelave pod carinskim nadzorom, ne da bi v skladu s členom 133(e) Uredbe (EGS) št. 2913/92 preverili, ali so izpolnjeni gospodarski pogoji. Za tako blago se v skladu s členom 552 Uredbe (EGS) št. 2454/93 šteje, da so gospodarski pogoji izpolnjeni. Tako blago je zajeto v delu A Priloge 76 k Uredbi (EGS) št. 2454/93.
            
         
               (2)
            
            
               Zaporedna številka 11 dela A Priloge 76 k Uredbi (EGS) št. 2454/93 vključuje nekatere elemente, dele, sklope ali materiale, ki se lahko predelajo v izdelke informacijske tehnologije.
            
         
               (3)
            
            
               Solarno steklo se s postopkom predelave pod carinskim nadzorom lahko predela v solarne panele. Postopek predelave je zajet v zaporedni številki 11 dela A Priloge 76 k Uredbi (EGS) št. 2454/93.
            
         
               (4)
            
            
               Za solarno steklo s poreklom iz Ljudske republike Kitajske, namenjeno predelavi pod carinskim nadzorom, ki bi bilo prijavljeno za sprostitev v prosti promet, bi veljala dokončna protidampinška dajatev v skladu z Izvedbeno uredbo Komisije (EU) št. 470/2014 (3) ali dokončna izravnalna dajatev v skladu z Izvedbeno uredbo Komisije (EU) št. 471/2014 (4).
            
         
               (5)
            
            
               Predelava solarnega stekla s poreklom iz Ljudske republike Kitajske s postopkom predelave pod carinskim nadzorom lahko neugodno vpliva na bistvene interese proizvajalcev solarnega stekla v Uniji. Uporaba postopka predelave pod carinskim nadzorom bi morala biti zato mogoča le po tem, ko Odbor za carinski zakonik opravi pregled gospodarskih pogojev v skladu s členom 552(2) Uredbe (EGS) št. 2454/93 in ugotovi, da so ti izpolnjeni.
            
         
               (6)
            
            
               Zato je treba Uredbo (EGS) št. 2454/93 ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V delu A Priloge 76 k Uredbi (EGS) št. 2454/93 se besedilo v stolpcu 1 za zaporedno številko 11 nadomesti z naslednjim:
   
      „Katera koli vrsta elementov, delov, sklopov (vključno s podsklopi) ali materialov (elektronskih ali drugačnih), ki so bistveni za elektronsko delovanje predelanega proizvoda, razen solarnega stekla, za katero bi, če bi bilo prijavljeno za sprostitev v prosti promet, veljala dokončna protidampinška dajatev oziroma začasna ali dokončna izravnalna dajatev.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 302, 19.10.1992, str. 1.
   
      (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).
   
      (3)  Izvedbena uredba Komisije (EU) št. 470/2014 z dne 13. maja 2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske (UL L 142, 14.5.2014, str. 1).
   
      (4)  Izvedbena uredba Komisije (EU) št. 471/2014 z dne 13. maja 2014 o uvedbi dokončnih izravnalnih dajatev na uvoz solarnega stekla s poreklom iz Ljudske republike Kitajske (UL L 142, 14.5.2014, str. 23).